钦定古今图书集成/明伦汇编/闺媛典/第372卷 > 《赋得深闺秋织》徐渤
## 钦定古今图书集成/明伦汇编/闺媛典/第372卷 > 《赋得深闺秋织》徐渤

“深闺秋色早，中妇织流黄。寒杼传声切，残丝结缕长。
壁间闻促织，锦上见鸳鸯。断绠金刀疾，抛梭玉钏忙。
芙蓉丛出朵，莲子簇依房。纬密经双引，文回字几行。
卷缣缠别绪，移轴转离肠。窗外乌啼夜，帘前雁带霜。
愁魂萦绮縠，清泪滴缥湘。星斗斜将尽，支机动未央。
张𫸩乘月影，完匹续灯光。窦女思千里，天仙妒七襄。”
莫辞闺力苦，边塞待衣裳。